American Lutheran Congregation i Oslo

American Lutheran Church  (ALC), egentlig American Lutheran Congregation, Oslo)  ligger i Fritzners gate 15 på Frogner i Oslo.  Den er  menighetskirke for den amerikanske lutherske menighet i Oslo. Som trossamfunn er den tilknyttet Evangelical Lutheran Church in America; dens medlemsmasse i Oslo favner imidlertid utover denne. Kirken, som har 400 sitteplasser, ble innviet 11. oktober 1964. Den er tegnet av det amerikanske arkitektfirmaet Sövik, Mathre & Madson.

Som menighet eksisterte dette lutherske fellesskapet siden 1958. Første pastor var Oscar C. Hanson. Siden dr. Oscar Hansons pastorat har menigheten blitt betjent av følgende pastorer: Dr. George Aus, pastor Myrus Knutson, pastor Arnold W. Nelson, pastor James R. Long, pastor Harry T. Cleven, pastor Richard A. Solberg, pastor Norman P. Belland, pastor Guy Redfield, pastor Stephan Kienberger, pastor Timothy Stewart, pastor Nestor Joel Rova-Hegener, og pr 2024 pastor Sherri L. Frederikson. 

American Lutheran Congregation i Oslo ble startet som en menighet i  American Lutheran Church, en av forgjengerkirkesamfunnene som gikk sammen om å danne Evangelical Lutheran Church in America (ELCA) i 1988. ELCA er den største lutherske kirke i USA med nesten 10.500 menigheter over hele USA, Puerto Rico og Jomfruøyene og nesten fem millioner medlemmer. Pastoren i menigheten tilhører ELCA. Som sådan tjener han eller hun som en kontinuerlig forbindelse mellom menigheten og ELCA. Menigheten har til tider også fungert som praksissted for ELCA-seminarister. Menigheten støtter også ELCAs misjonsarbeid rundt om i verden gjennom oppsøkende virke. 

Litteratur

 Oslo byleksikon

Eksterne lenker

Kategori:Kirker i Oslo
Kategori:Bydel Frogner
Kategori:Norske kirker fra 1964

Kategori:Lutherske kirkebygninger
Kategori:Lutherske kirker